อดีตปธน.สหรัฐบิล คลินตัน เข้ารับการผ่าตัดศัลยกรรมหลอดเลือด เมื่อเร็วๆ นี้
เมื่อเร็วๆ นี้ อดีต ปธน.สหรัฐบิล คลินตัน มีอาการของโรคหัวใจ และต้องเข้ารับการผ่าตัดเพื่อสอดใส่หลอดโลหะโปร่ง ไว้ในเส้นเลือด ที่หล่อเลี้ย
แพทย์โรคหัวใจประจำตัวของประธานาธิบดีคลินตั้นคุณหมอ AlanSchwartz แห่งโรงพยาบาล New York Presbyterian เล่าว่า ประธานาธิบดีคลินตั้นรู้สึกอึดอัดที่หน้าอกมาหลายครั้งแล้วแต่ละครั้งเป็นเวลาสั้นๆ แต่เพราะเกิดขึ้นซ้ำกันหลายครั้งจึงไปหาหมอ และการผ่าตัดที่อดีตประธานาธิบดีสหรัฐผู้นี้ได้รับคือศัลยกรรมหลอดเลือด หรือ angioplasty ขณะผ่าตัดนั้น คนไข้จะรู้สึกตัวตลอดเวลาแพทย์จะสอดใส่หลอดสวนเข้าในเส้นโลหิตที่นำเลือดหล่อเลี้ยงหัวใจหลอดสวนจะนำหลอดโลหะโปร่ง หรือ Stents 2 หลอดเข้าไปสอดใส่ไว้ในเส้นโลหิตเพื่อป้องกันมิให้เส้นโลหิตส่วนนั้นอุดตันได้อีก มีคนอเมริกันอย่างน้อยห้าแสนคนได้รับการผ่าตัดหลอดเลือดที่ว่านี้มาแล้ว สมาคมแพทย์โรคหัวใจของอเมริกากล่าวว่า ราวๆ 20% ของผู้ที่รับการผ่าตัดหลอดเลือดนี้ จะเป็นผู้ที่เคยรับการผ่าตัดทำBypass มาแล้ว การผ่าตัด Bypass คือการต่อเส้นเลือดที่หล่อเลี้ยงหัวใจเส้นใหม่ เพราะของเก่าอุดตันและก็ไม่ใช่เรื่องแปลกใหม่ที่คนเหล่านี้จะต้องรับการผ่าตัดหลอดเลือดเพื่อใส่ Stentsกันอีกหลายครั้ง แพทย์แนะนำคนไข้เหล่านี้ว่าการออกกำลังกายเป็นประจำและการรับประทานอาหารที่ถูกสุขภาพอนามัย ที่มีทั้งผลไม้ผัก และเนื้อสัตว์จำนวนเล็กน้อยเป็นวิธีช่วยตนเองที่ดีที่สุด อดีตประธานาธิบดีคลินตั้น ซึ่งเคยผ่าตัด Bypassมาแล้วเมื่อปี ค.ศ. 2004 ยืนยันว่าทำทุกอย่างตามที่แพทย์แนะนำ เวลานี้ อดีตประธานาธิบดีสหรัฐผู้นี้กลับไปพักฟื้นแล้วที่บ้าน และแพทย์เชื่อว่าจะมีอาการดีขึ้นอย่างแน่นอนในไม่ช้านี้